ESSO ควง “เอ็กซอนโมบิล” รับโล่องค์กรดีเด่นจากสภท.
ESSO ร่วมกับบริษัทในเครือ “เอ็กซอนโมบิล” เข้ารับโล่องค์กรดีเด่น จากสมาคมหนังสือพิมพ์ส่วนภูมิภาคแห่งประเทศไทย
ESSO ร่วมกับบริษัทในเครือ “เอ็กซอนโมบิล” เข้ารับโล่องค์กรดีเด่น จากสมาคมหนังสือพิมพ์ส่วนภูมิภาคแห่งประเทศไทย
17 ต.ค. 2565

ดร.ทวีศักดิ์ บรรลือสินธุ์ กรรมการ บริษัท เอสโซ่ (ประเทศไทย) จำกัด (มหาชน) หรือ ESSO รับมอบโล่รางวัลบริษัทและองค์กรดีเด่นจาก นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และนายอนันต์  นิลมานนท์ นายกสมาคมหนังสือพิมพ์ส่วนภูมิภาคแห่งประเทศไทย เนื่องด้วยสมาคมฯ เล็งเห็นถึงบทบาทด้านการจัดหาพลังงานคุณภาพและการพัฒนาสังคมของ ESSO และบริษัทในเครือเอ็กซอนโมบิลในประเทศไทย
สำหรับ ESSO และบริษัทในเครือเอ็กซอนโมบิลในประเทศไทย เป็นบริษัทที่ดำเนินธุรกิจการกลั่นและจัดจำหน่ายน้ำมันที่มีคุณภาพ รวมถึงผลิตภัณฑ์เคมีภัณฑ์อย่างครบวงจร ภายใต้เครื่องหมายการค้า เอสโซ่ โมบิล และเอ็กซอนโมบิล ให้ความสำคัญในการดำเนินธุรกิจที่ก้าวไปพร้อมกับความรับผิดชอบต่อสังคม สนับสนุนความเจริญสู่ชุมชน ในด้านต่างๆ ทั้งการใช้ชีวิต ความเป็นอยู่ การพัฒนาคุณภาพสิ่งแวดล้อม รวมถึงความปลอดภัยและสุขอนามัย